

**EFOP-3.9.2-16-2017-00009**

**„Humán kapacitások fejlesztése térségi szemléletben a Tiszakécskei járásban”**

**A projekt neve:**

„Humán kapacitások fejlesztése térségi szemléletben a Tiszakécskei járásban”

**A projekt azonosítószáma:**

EFOP-3.9.2-16-2017-00009

**Kedvezményezett konzorciumi tagok:**

Tiszakécske Város Önkormányzata (konzorciumvezető)

Lakitelek Önkormányzata

Szentkirály Község Önkormányzata

Tiszaalpár Nagyközségi Önkormányzat

Tiszaug Község Önkormányzata

Bács-Kiskun Megyei Önkormányzat

Fénykörközösség Kutatási és Fejlesztési Nonprofit Kft..

Magyar Szabadidősport Szövetség

**Projekt összköltsége:** 490.428.158 Ft

**Támogatás összege és mértéke:** 490.428.158 Ft (100 %)

**Projekt megvalósítás kezdete:** 2018.01.01.

**Projekt fizikai befejezése:** 2020.06.30.

**A projekt célja:**

A projekt megvalósításának megyei térsége Bács-Kiskun megye. A projektelemek fizikai megvalósítása a konzorciumot alkotó településeken történik. A konzorciumi tagok együttműködés keretében vállalják, hogy a projekt megvalósításával hozzájárulnak a helyi humán közszolgáltatásban dolgozók képzettségi szintjének fejlesztéséhez, versenyképességük javulásához, valamint hozzájárulnak a közoktatásban részt vevő tanulók fejlesztéséhez, a hátrányos helyzetű, kiemelten roma tanulók oktatási esélyteremtéséhez.

A projekt legfőbb célja a területi különbségek és különösen a településméretekből adódó társadalmi hátrányok komplex megközelítéssel történő, a helyi igényeken alapuló csökkentése a humán közszolgáltatások tekintetében, valamint a minőségi közszolgáltatásokhoz való hozzáférés javítása elsősorban a köznevelés, a felsőoktatás, a felnőttoktatás által biztosított informális és nem formális tanulás területén, a helyi tudástőke gyarapítása érdekében.

**A projekt szakmai tartalma:**

A projekt hatásterülete a humán közszolgáltatás fejlesztése. A projekt megvalósításával az együttműködő partnerek hozzájárulnak a humán közszolgáltatásokban dolgozók képzettségének javításához, ezáltal is fejlesztve az általuk ellátott szolgáltatások minőségét és hatékonyságát. A konzorciumi tagok a projekt által javítják az országosan homogén szolgáltatások átalakítását kisközösségekre – személyre szabott szolgáltatásokon keresztül –, javítják a szegregációt, továbbá céljuk, hogy a helyi közösségek számára folyamatosan elérhető közszolgáltatások minőségét és tartalmát fejlesszék a jelentkező igények figyelembevételével.

A projekt közvetett célja a nem állami szervezetek ösztönzése a szolgáltatások bevonásába, az állampolgárok bevonása a szolgáltatások tervezésébe.

**A projekt célcsoportjai:**

*Kiemelt célcsoport:*

* a hátrányos helyzetű, aktív korú lakosság,
* a fiatalkorú lakosság,
* a helyi közszolgáltatásban dolgozók, illetve a potenciális alkalmazottak,
* a társadalmi együttélés, felzárkózás, közösségfejlesztés tekintetében célcsoportként jelenik meg az adott projekt határterületén élő teljes lakosság

*Közvetlen célcsoport:*

* a konzorciumi településen dolgozó közszolgáltatásban dolgozók és a pályaválasztás, - változás előtt álló fiatalok és az aktív korú munkanélküliek, mint potenciális közszolgáltatásban dolgozók,
* közép- és általános iskolai tanulók, illetve azon iskoláskorúak, akik nem vesznek részt oktatásban,
* óvodások és azon 3 év feletti gyermekek, akik nem járnak óvodába.

*Közvetett célcsoport:*

* közszolgáltatásban dolgozók és a potenciális munkavállalók családtagjai,
* diákok és óvodások szülei,
* a konzorcium települések teljes lakossága.